cyanic-selkie/wikianc huggingface dataset:
Ormeøgler
Ernæring
Luktesans og hørsel brukes for å lokalisere byttene. Ormeøglene spiller med tunga, på samme måte som slanger. Tunga føres inn i munnen til Jacobsons organ, som registrerer ulike duftstoffer. Lavfrekvente lyder forplanter seg godt gjennom jord og registreres av en sekundær trommehinne ved siden av kjevene. Alle arter, unntatt Blanus og Bipes, har en lang bruskstreng, extracolumella, som overfører lyden fra kjeveområdet til mellomøret.
Systematikk og utbredelse
Ormeøglene er en godt definert naturlig gruppe og regnes i tradisjonell systematikk som underordenen Amphisbaenia. Det vitenskapelige navnet kommer fra gresk amphis «begge» og bainein «gå, bevege seg» og viser til likheten mellom hodet og halen. Amphisbaena er også navnet på et fabeldyr med slangekropp og ett hode i hver kroppsende.
Hvilken gruppe blant skjellkrypdyrene som er ormeøglenes nærmeste slektninger, har vært svært omstridt. Ormeøglenes kroppsbygning er så spesiell at metoder som sammenligner morfologien hos ulike grupper blir usikre. En fylogenetisk studie fra 2008 basert på morfologi konkluderer med at slanger og blindøgler er de nærmeste slektningene.
Molekylærgenetiske metoder har derimot vist at firfisler er ormeøglenes søstergruppe. Cryptolacerta hassiaca fra eocen, som er funnet i Messelgruven i Tyskland, har trekk både fra ormeøgler og firfisler og ser ut til å bekrefte de genetiske dataene.
Følgende stamtre bygger på studier av nukleært DNA og viser slektskapet mellom de ulike gruppene av ormeøgler:
Slekten Bipes med tre arter forekommer i Mexico. De er de eneste ormeøglene som har bevart forlemmer, men utgjør ikke den mest basale grenen på stamtreet. Dette betyr at ormeøglene har mistet lemmene ved flere anledninger. Flere andre felles bygningstrekk hos de ulike gruppene av ormeøgler ser også ut til å være et resultat av konvergent evolusjon.
I middelhavsområdet lever slekten Blanus, med fem arter. Den er søstergruppen til Cadea, som har to arter på Cuba. Genetiske data viser at Blanus og Cadea skilte lag i eocen for omtrent 40 millioner år siden. Det innebærer antakelig at forfedrene til Cadea må ha krysset Atlanterhavet fra nordvestlige Afrika eller sørvestlige Europa ved å seile på flåter av røtter og jord. Et parallelt tilfelle er antakelig forekomsten av murgekkoer i Karibia. På det tidspunktet var det fortsatt en landbru mellom Nord-Europa og Grønland, så en alternativ hypotese er at ormeøglene har fulgt en nordlig rute.
Medlemmene i familien Trogonophidae er spesialisert til å grave i løs sand. De seks artene er utbredt i Nord-Afrika, på Afrikas horn, Sokotra og i Midtøsten.
Alle de øvrige ormeøglene tilhører de egentlige ormeøglene (familien Amphisbaenidae) med omtrent 165 arter. Denne gruppen lever lenger sør i de tropiske delene av Afrika og Sør-Amerika. Også her viser genetiske data at de afrikanske og søramerikanske artene skilte lag for omtrent 40 millioner år siden, lenge etter at Sør-Atlanteren ble dannet. Ormeøglene må altså ha krysset Atlanterhavet to ganger.
Fossiler
Øglen Sineoamphisbaena hexatabularis er funnet i lag fra sen kritt i Gobiørkenen i Kina. Den ble regnet som den tidligst kjente ormeøglen, men det er nå vist at den er mer i slekt med tejuer.
De fleste fossile ormeøglene er funnet i et begrenset område i Nord-Amerika, i de amerikanske delstatene Sør-Dakota, Colorado, Nebraska og Wyoming. Ormeøgler fra dette området omfatter blant annet Oligodontosaurus wyomingensis fra sen paleocen og Hyporhina fra oligocen. Begge disse slektene skiller seg en del ut fra nålevende ormeøgler. Mange fossile nordamerikanske arter regnes til familien Rhineuridae, som også har en nålevende art, floridaormeøgle. Den eldste kjente representanten for denne familien er Plesiorhineura tsentasi fra midtre paleocen i New Mexico. Andre utdødde slekter som tilhører Rhineuridae er Dyticonastis, Jepsibaena, Ototriton og Spathorhynchus.
Også i Europa er det funnet fossile ormeøgler, blant annet Blanus antiquus og Palaeoblanus tobieni fra miocen. I Sør-Amerika er det ikke funnet fossile ormeøgler som er eldre enn fra pliocen og pleistocen.
Ormeøgler og mennesker
På grunn av den skjulte livsførselen er ormeøgler lite kjent blant mennesker, selv i områder der de er vanlige. Et unntak er Brasil, der det finnes flere storvokste og oppsiktsvekkende arter. Der kalles ormeøglene cobra-cega eller cobra-de-duas-cabeças. Det siste navnet betyr «tohodet slange» og viser til likheten mellom hodet og halen. Andre brasilianske navn på ormeøgler er ibicara, ibijara, licranço, mãe-de-saúva, rei-das-formigas og ubijara. På landsbygda i Brasil betraktes ormeøgler som farlige slanger, og de blir derfor ofte drept når mennesker finner dem.
Ormeøgler er ganske tilpasningsdyktige, og det underjordiske leveviset er antakelig en fordel i menneskepåvirkede omgivelser. De klarer seg godt i områder på den brasilianske cerradoen der det drives intensiv kvegdrift, og i det urbaniserte området rundt megabyen São Paulo kan en fortsatt finne de fleste opprinnelige artene.
Per Asphaug
Per Odin Asphaug (født 5. juni 1940 i Oppdal) er en norsk tannlege og politiker (H).
Han er sønn av tannlege John Asphaug og hustru Inger Ruud. Han gikk Oppdal kommunale realskole og Eidsvoll landsgymnas. Han er cand.odont. fra Universitetet i Bergen fra 1965 og begynte i 1968 som privatpraktiserende tannlege ved tannklinikken som hans far hadde etablert i Oppdal i 1930. Per Asphaug har siden overlatt klinikken til sin sønn.
Han var medlem av Oppdal kommunestyre og formannskap 1976–1991, ordfører i Oppdal 1984–1985 samt varaordfører i flere perioder. Asphaug ledet Sør-Trøndelag Høyre 1987–1989. Han var Høyres 1. vararepresentant til Stortinget fra Sør-Trøndelag 1985–1993 og møtte litt over 200 dager på tinget.
Abhinn Shyam Gupta
Abhinn Shyam Gupta (født 22. oktober 1979) er en indisk badmintonspiller.
Han representerte India under Sommer-OL 2004 i Athen, der han ble utslått i første runde i singelturneringen.
Salerno
Salerno er en by i Campania i det sørvestlige Italia med 133 199 innbyggere (2014). Byen er hovedstad i provinsen med samme navn og ligger innerst i gulfen med samme navn som er en del av Tyrrenhavet. Byen ligger rundt 55 km sør/sørøst for Napoli.
Byen er den viktigste på Amalfikysten som er et verdensarvsted, og er i nyere historie mest kjent for å ha vært en residensby for den italienske kongen da han flyktet fra Roma i 1943 i forbindelse med fredsslutningen med de de allierte. Hovedstyrken under Operasjon Avalanche hadde da gått i land rett ved byen under invasjonen av Italia i september 1943.
I romertiden var området en del av provinsen Salernum (194 f.Kr). En ny romersk by som etter hvert ble mer viktig som handelssenter enn som militært støttepunkt, ble forbundet med Roma gjennom Via Popilia, som gikk gjennom Lucania og Reggio di Calabria. Senere, på 400-tallet og 500-tallet var byen viktig for østgoterne.
Da goterne ble slått av Det bysantinske riket, var det i 15 år under dette rikets kontroll, før den ble erobret av langobardene i 568.
Utover på 1700-tallet fikk byen en langsom vekst igjen, særlig etter at den spanske dominansen opphørte. Det var på denne tiden en stor byggevirksomhet som i dag utgjør byens historiske sentrum. Men i 1799 ble byen en del av den Napoleon-kontrollerte statsdannelsen, det medisinske instituttet ble stengt og en rekke av byens religiøse liv ble undertrykket.
Under Italias samling hadde byen en jevn vekst for fortsatte helt fram til andre verdenskrig. Selv om etterkrigstiden var en vanskelig tid for mange italienske byer, har Salerno klart å opprettholde en jevn vekst og utvikling.
Chesapeake Bay
Chesapeake Bay er ei bukt og USAs største estuar. Den ligger ved Atlanterhavet, omgitt av Virginia og Maryland. Chesapeake Bays nedbørfelt er på 166 534 km² og omfatter Washington, D.C. og deler av seks delstater: New York, Pennsylvania, Delaware, Maryland, Virginia og Vest-Virginia. Mer enn 150 elver renner ut i bukta.Bukta er rundt 304 km lang, fra elva Susquehanna i nord til Atlanterhavet i sør. På det smaleste punktet, nær Annapolis i Maryland, er den 6,4 km bred, og på det videste punktet, nær munningen av elva Potomac, er den 48,3 km bred. Den totale kystlinjen i bukten er 18 804 km, og arealet av bukta og dens viktigste forgreninger er 11 600 km².
Bukta krysses på to steder. Nær Annapolis ligger Chesapeake Bay-brua, og lengst sør, nær munningen av bukta, ligger den 37 km lange Chesapeake Bay brutunnel.
Andy Weydahl
Andy Marie Weydahl (født 25. mai 1875, død 26. mars 1948) var lærerinne ved en skole i Kristiania og skolebokredaktør.
Hun var med på å utarbeide opplegget for gymnastikkfaget og fikk gjennomført at sanglekene skulle være en del av gymnastikkfaget. ”Sanglekene har særlig til hensikt å fremme en god holdning og vakre bevegelser samt å vekke og utvikle elevenes sans for rytme” skrev hun.
Hun fikk utgitt to sanglekbøker som begge kom i flere opplag. Bøkene inneholdt en del gamle sangleker, men hun laget også enkle koreografier til andre gamle barnesanger, dessuten hentet hun stoff fra Margrethe Munthe, svensk stoff fra sanglekmiljøet på Nääs og noe fra Hulda Garborg.
Jahangir Butt
Jahangir Ahmed Butt (født 17. april 1943 i Gujranwala, død 7. september 2021) var en pakistansk landhockeyspiller som deltok i de olympiske leker 1968 i Mexico by og 1972 i München.
Butt ble olympisk mester i landhockey i Sommer-OL 1968 i Mexico by. Han var med på det pakistanske laget som vant landhockeyturneringen. Pakistan vant semifinalen med 1-0 over Vest-Tyskland og i finalen slo de Australia med 2-1. Butt spilte ni kamper i turneringen.
Karaffel
Karaffel er en flaskelignende beholder til skjenking av vin, brennevin, vann eller saft. Ordet kommer fra persisk «qarâbah». Karafler er oftest laget av glass, men betegnelsen brukes også om tilsvarende kar av keramikk og plast. Karafler er gjerne dekorert. I Norge har karafler av glass vært laget på glassverkene på Nøstetangen, Hurdal, Gjøvik, Hadeland og Magnor. Vår tids designere lager fortsatt nye former. I dag lages også karafler i plast.
Skjemteflaske
Skjemteflaske brukes som betegnelse på karafler til vin og brennevin som har en uvanlig eller original form. De vanligste formene er hund (ofte kalt «fyllehund») eller gris (kalt «fyllesvin»). Andre kan være formet som en støvel, nisse, revolver eller penis og variasjonene er mange.
Referanser
Decantador Decanter 醒酒器
Ottar Sjaastad
Ottar Magne Sjaastad (født 3. januar 1928, død 30. august 2022 ) var en norsk professor, dr.med. og spesialist i nevrologi, tidligere overlege i medisin ved Universitetet i Trondheim (senere NTNU) fra 1978. Han ble den 14. mars 2002 utnevnt til Ridder av 1. klasse av Den Kongelige Norske St. Olavs Orden for fortjeneste av norsk medisin.
Sjaastads forskningsinnsats om hodepine er internasjonalt anerkjent og har hatt betydning langt utenfor Norges grenser. Hans største vitenskapelige bidrag er at han beskrev nye hodepineformer som senere har blitt tatt inn i den internasjonale hodepineklassifikasjonen (ICHD- International Classification of Headache Disorders). Sykdommen kronisk paroksysmal hemikrani er en sjelden form for hodepine som opprinnelig ble oppkalt etter Sjaastad, og den var lenge kjent som Sjaastads syndrom. Senere beskrev han tilstandene hemicrania continua og SUNCT.
Sjaastad grunnla i 1981 med hjelp av Universitetsforlaget det vitenskapelige hodepinetidsskriftet Cephalalgia som han var redaktør for i 9 år. Tidsskriftet ble etterhvert offisielt organ for den internasjonale hodepineorganisasjonen (IHS- International Headache Society). Han var også en betydelig organisasjonsbygger, og var med å grunnlegge Norsk migreneselskap, Scandinavian Migraine Society, og ikke minst var han en av pådriverne for å danne IHS. Han ble utnevnt til det første æresmedlem av IHS i 1997 for sin innsats.
Arturo Alfandari
Arturo Alfandari (født 8. juni 1888 i Italia, død 1. mai 1969) var en belgisk diplomat. Opprinnelig kom han fra Italia.
Liv
Alfandari var opprinnelig fra Italia og under den første verdenskrig tjenestegjorde han som krypto-offiser i den italienske overkommandoen. Etter krigen bosatte han seg i Belgia hvor han arbeidet med eksport og ble etterhvert diplomat for Belgia.
I tillegg til Neo snakket han syv språk.
Neo
Han er kjent som opphavsmannen til språket Neo, første gang presentert i 1937. Som mange andre språklagere tok Alfandari utgangspunkt i esperanto. Han reduserte bruken av for- og etterstavelser, og bygde ut ordforrådet. Ordstammene ble gjort så korte som mulig. I Neo legges det vekt på rytme og vellyd, på bekostning av gjenkjennelighet. Resultatet er at Neo ved første øyekast kan virke like utilgjengelig som Schleyers volapük fra 1879.
Alfandaris språk er blitt omtalt som "den naturlige og uunngåelige videreutviklingen av esperanto" (P. Rasquin) og som "en radikal og etter måten tilfredsstillende reform av esperanto, som kunne blitt akseptert av esperantistene selv som en forenkling av språket deres." (A. Lavagnini).
Neo fikk en del oppmerksomhet på 1960-tallet gjennom Alfandaris plastinnbundne bøker på engelsk og fransk. Det er fremdeles mulig å komme over dem i antikvariater. Men det gikk likevel med Neo som med de fleste andre slike språkprosjekter: det overlevde ikke sin skaper.
Tarlac (by)
Barangayer
Byen er inndelt i 76 smådistrikt, barangayer, per 30. september 2019.
Mikel Aguirrezabalaga
Mikel Aguirrezabalaga García (født 8. april 1984) er en spansk håndballspiller. Han representerte landet sitt under Sommer-OL 2012 i London, der han endte på syvendeplass med det spanske landslaget.
Vivian Hoo Kah Mun
Vivian Hoo Kah Mun (født 19. mars 1990) er en malaysisk badmintonspiller som konkurrerer mest i dobbel. Hun har ingen større internasjonale titler, men tok blant annet to gull under Samveldelekene 2014, samt sølv under det asiatiske mesterskapet i 2010.
Hugh Henry Rose
Hugh Henry Rose (født 6. april 1801 i Berlin, død 16. oktober 1885 i Paris) var en britisk general og senere feltmarskalk. Under Krimkrigen var Rose brigadegeneral og chargé d'affaires, i 1877 ble han utnevnt til feltmarskalk.
Bakgrunn
Hugh Henry Rose var sønn av diplomaten sir George Henry Rose (født 1771, død 1855) og sænnesønn til William Pitt den yngres betrodde venn og ministerkollega George Rose (født 1744, død 1818).
Rose ble utdannet av offiserer i den prøyssiske hær i Berlin. Han var ved St John's College i Cambridge i 1819.
Militær
Han ble kommisjonert inn i 93rd Sutherland Highlanders som ensign 8. juni 1820. Han ble sendt til Irland for å bidra til å gjenopprette ro og orden etter «Ribbon»utskeielsene og ble med i 19th Regiment of Foot der 20. juli 1820. Hsn ble forfremmet til løytnant 24. oktober 1821, til kaptein 22. juli 1824 og til major i et ubundet kompani 30. desember 1826. Han sluttet seg til 92nd Highlanders som kompanisjef 19. februar 1829 og ble equerry til hertugen av Cambridge i juli 1830. Hsn returnerte til 92nd Highlanders igjen i juli 1832 og tjenestegjorde med dem i Tipperary, Gibraltar og på Malta.
På Malta besøkte han hver og en av sine soldater som lå syke med kolera og oppmuntret dem med sin blide fremtoning.
Rose deltok 1840-1841 som oberstløytnant i felttoget i Syria mot Muhammed Ali av Egypt og var 1841-1848 britisk generalkonsul i Syria. I denne tid avverget han flere ganger ved uforferdet personlig inngripen truende strider mellom drusere og maronitter på Libanon og reddet der hundretalls kristne fra drusernes forfølgelser.
Diplomat: Rose ble i 1851 britisk ambassadesekretær i Konstantinopel og hadde året derpå som chargé d'affaires i Stratford Cannings fravær vesentlig del i det osmanske rikes energiske holdning mot de russiske krav vedrørende de hellige steder.
Krimkrigen: Under Krimkrigen var Hugh Henry Rose (1854-1856) britisk kommissar ved den franske armés høykvarter med rang av brigadegeneral. Han kjempet tappert ved Alma og Inkerman (1854) og ble belønnet med utnevnelse til generalmajor (samme år) og knightverdighet (1855).
Sempyopprøret: Ved sepoyopprørets utbrudd i India i 1857 kom Hugh Henry Rose dit som divisjonsgeneral, fikk på høsten befalet over de britiske styrker i midtre India, slo de opprørske i en mengde strider og stormete det sterkt befestede Jhansi (mars 1858) samt vant 22. mai samme år en avgjørende seier ved Kalpi over de opprørske marathernes hovedstyrke. Da opprørslederen Tantia Topi kort deretter inntok Gwalior, gjenerobret Rose denne viktige by (19. juni) og slo ettertrykkelig den flyktende fiende ved Naora-Alipur (22. samme måned). Underkuelsen av opprøret i midtre India, en stor militær bragd som ble til fulle verdsatt først senere, var dermed stort sett fullbyrdet.
Rose ble i 1860 generalløytnant, ettertrådte samme år sin våpenbror Colin Campbell (lord Clyde), underkueren av opprøret i nordre India, som høyeste befalingsmenn i India og gjennomførte på denne post med kraft og dyktighet assimileringen av Ostindiakompaniets styrker med den britisk-indiske armé.
Irland: I 1865 returnerte Rose til hjemlandet, var 1865-1870 militærbefalhaver på Irland, der han effektivt støttet myndighetene ved de feniske sammensvergelsenes uskadeliggjørelse (1866-1867).
Hugh Henry Rose ble i 1866 opphøyd til peer (som baron Strathnairn of Strathnairn and Jhansi), ble i 1867 general og 1877 feltmarskalk. En rytterstatue av ham ble reist ved Knightsbridge i London.
Den forsmådde mø
«Den forsmådde mø» er en vise som fra et boktrykkeri i Kristiania kom ut som skillingstrykk i 1920, forteller Per Johan Skjærstad i boken Gode gamle viser frem fra glemselen. Alf Prøysen sang den også inn på plate i sin tid.
Steve Clark (musiker)
Stephen Maynard «Steve» Clark (født 23. april 1960 i Sheffield i England, død 8. januar 1991 i London i England) var en britisk gitarist og låtskriver og medlem av hard rock-bandet Def Leppard fra 1978 til januar 1991 da han døde av en utilsiktet overdose av medisiner og alkohol.
Han fikk sin første gitar som 11-åring og lærte seg raskt å spille. Han spilte i et lokalt coverband da han i januar 1978 møtte Pete Willis og spurte om han kunne få være med i Willis' band Def Leppard. Etter en kort audition ble han medlem av bandet. Clark ble raskt en av bandets viktigste låtskrivere og var hovedmannen bak det særegne «Def Leppard-soundet».
Han fikk på slutten av 1980-tallet så store problemer med alkoholisme at han og Def Leppard i 1990 ble enige om å ta en pause slik at Clark kunne komme seg på beina og bli kvitt sin rusmiddelavhengighet. Han ble 8. januar 1991 funnet død i sitt eget hjem, og obduksjonen viste at hans blod inneholdt kodein, Valium, morfin og store mengder alkohol. Den påfølgende etterforskningen konstaterte at dødsfallet sannsynligvis var utilsiktet og at det ikke fantes bevis for selvmord.
George Herbert Mead
George Herbert Mead (født 27. februar 1863 i South Hadley i Massachusetts, død 26. april 1931 i Chicago i Illinois) var en amerikansk filosof, sosiolog og psykolog. Han var tilknyttet University of Chicago hvor han var professor fra 1907 til sin død i 1931. Han var en av flere ved dette universitetet som bidro til utviklingen av pragmatisme som en filosofisk retning, og blir betraktet som en av sosialpsykologiens grunnleggere.
Biografi
George Herbert Mead ble født 27. februar 1863 i South Hadley i Massachusetts som sønn av professor Hiram Mead ved Oberlin Colleges teologiske fakultet. Faren ledet undervisningen innen hellig retorikk og pastoral teologi frem til sin død i 1881. Moren Elizabeth Storrs Billing Mead underviste også på Oberlin College i to år etter sin ektemannens død. Hun var senere president for Mount Holyoke College i South Hadley i Massachusetts (1890-1900).
Mead startet på Oberlin College i 1879, i en alder av 16 år. Han ble uteksaminert med en bachelorgrad i 1883 hvorpå han underviste i grunnskolen i fire måneder. Deretter var han landmåler for Wisconsin Central Railroad Company i en treårsperiode.
Oberlin College var på den ene siden kjent for sin religiøse ortodokshet, og på den andre siden for sitt radikale standpunkt i kvinnerettspørsmål. Mead studerte på den tid da naturvitenskapene, blant annet inspirert av Charles Darwin begynte å få innpass i de høyere skolene og skapte debatt der.
Mead startet med studier på Harvard University høsten 1887. Der var hans hovedinteresser filosofi og psykologi. Han studerte han under Josiah Royce, en stor innflytelse på hans tankevirksomhet, og William James. Han forlot Harvard allerede 1888 etter kun å ha fått en bachelorgrad. Han flyttet til Leipzig hvor han studerte under Wilhelm Wundt. Mead døde 27. april 1931 i Chicago i Illinois.
Symbolsk interaksjonisme
Symbolsk interaksjonisme er en retning innen mikrososiologi der virkeligheten forståes ut ifra de sosiale deltakernes handlinger og sosiale interaksjon. Mead var en av hovedbidragsyterne innen denne retningen og anså seg selv for å være «sosial behaviorist». Mesteparten av Meads undersøkelser ble publisert først etter hans død. I symbolsk interaksjonistisk teori er mennesket samtidig et aktivt «subjekt» og et observerende «objekt» (det ser seg selv fra utsiden).
Mead bidro innen den symbolske interaksjonismen med å skissere en teori der menneskets bevissthet oppstår gjennom interaksjon med andre mennesker slik at «selvet» fremstår som et sosialt produkt. Denne prosessen skjer gjennom tre trinn. Først overtar individet andres handlinger og adferd. I det neste blir individet bevisst de andre, før individet til slutt blir seg selv bevisst. «Det bevisste selvet» kommer således i stand ved at vi observerer andres reaksjoner på oss selv og lever oss inn i hvordan andre vurderer oss.
Sosial interaksjonisme er beslektet med Charles H. Cooleys teorier om speiling, og Mead bearbeidet Cooleys ide om «speilbilde-selvet» inn i sin egen teori.
Meads perspektiver omkring hvordan individer fremviser ulike roller i hverdagen gjennom flere «selv» ble senere videreutviklet av kanadiske samfunnsforskeren Erwing Goffman.
Sentrale begreper
Mead deler selvet opp i tre deler: Jeg, Meg og Den generaliserte andre. Mens Jeg er selvet vårt som responderer på omgivelsene, er Meg selvet vårt slik vi selv oppfatter det å være på bakgrunn av vår sosiale adferd og erfaringer. Den generaliserte andre er på sin side vår oppfatning av hvilke forventninger andre har til vår sosiale adferd. Den generaliserte andre er således et element som påvirker og kontrollerer både Jeg og Meg ved å sette føringer for våre sosiale handlinger og vår selvanskuelse.
Michael Bay
Michael Benjamin Bay (født 17. februar 1965 i Los Angeles, California) er en amerikansk filmregissør og produsent som etter å ha laget reklamefilmer og musikkvideoer for blant andre Meat Loaf, Lionel Richie og Tina Turner, har gjort seg kjent gjennom å utelukkende lage filmer med høyt budsjett og mye eksplosjoner og klipp, såkalte høykonseptsfilmer (High Concept Movies).
George Herbert Mead
Den generaliserte andre
På bakgrunn av sin forståelse av identitetsdannelse beskriver Mead videre hvordan vi lærer å tilta oss ulike sosiale roller ved at vi observerer hvordan våre handlinger og personlighet kontinuerlig blir evaluert og sanksjonert av våre omgivelser gjennom hele vår oppvekst. Gjennom de erfaringene omgivelsene gir oss skapes det en generell referanseramme hos oss basert på omgivelsenes sanksjoner overfor oss. Denne referanserammen kalte Mead «den generaliserte andre».
Krasnogorsk
Krasnogorsk (russisk: Красного́рск) er en by i Moskva oblast i Russland. Den ligger ved nordvestgrensen til Moskva, ved elva Moskva. Innbyggertall: 92 545 (folketelling 2002).
George Herbert Mead
Den generaliserte andre
Mead beskriver «Den generaliserte andre» som de generaliserte forventningene vi antar at andre har til oss og våre handlinger. Disse forventningene bygger på etablerte sosiale normer og tidligere erfaringer vi har gjort oss fra sosial samhandling. Vår oppfattelse av omgivelsenes forventninger, eller «den generaliserte andre», varierer i det neste fra den ene sosiale situasjonen til den andre: Vi har en annen forestilling av hva som forventes av oss i et familieselskap enn for eksempel på jobb eller når vi er i butikken. Meads eget bilde på «den generaliserte andre» er hvordan sosial interaksjon kan beskrives som et spill der en må følge de andre spillerne, eller sosiale deltakernes, oppførsel og holdning (Hos Mead: Attitude) for å delta. I en sosial situasjon vil «den generaliserte annen» da være samfunnets eller den sosiale gruppens holdning som individet forsøker å følge.
Krasnogorsk
Byen er kjent for Krasnogorsk filmkameraer som ble produsert der til tidlig på 1990-tallet.
Michael Bay
Gjennombruddet fikk han med spillefilmsdebuten Bad Boys i 1995 – som også gjorde Will Smith og Martin Lawrence til store stjerner. Siden dette har Bay regissert noen av de mest spektakulære og tildels vellykkede Hollywood-filmer, i tur og orden: The Rock 1996, Armageddon 1998, Pearl Harbor 2001, Bad Boys II 2003, The Island 2005, Transformers 2007, Transformers: De beseirede slår tilbake 2009 og Transformers: Dark of the Moon 2011.
Bays syv spillefilmer har bare i USA spilt inn en totalsum på nesten 1,1 milliarder dollar, et beløp som stiger til 2,6 milliarder dollar lagt til inntekter fra hele verden. Det er tall som gjør Bay til en av Hollywoods mest innbringende filmskapere gjennom alle tider (eksempelvis kan nevnes at Bays regissørvenn Steven Spielberg på samme tid har spilt inn ni filmer med inntekter på totalt 3 milliarder dollar og Peter Jackson i tilsvarende periode spilte inn seks filmer som innbrakte totalt 3,5 milliarder dollar).
Filmografi
Bay har regissert syv spillefilmer og to er i produksjon.
Utsirahøyden
Utsirahøyden, også kjent som Utsiraformasjonen, er en geologisk høydeformasjon på havbunnen i Nordsjøen, 200 km vest for Rogaland. Den danner østre forhøyning rundt sørlige del av Vikinggraben, mens Shetlandplattformen utgjør den vestre høyden 60 km lengre vest. Øst for Utsirahøyden følger den brede Norskerenna inn mot kysten. I perm-tiden var Utsirahøyden en landfast fjellrygg av grunnfjell.
Utsiraformasjonen er omtrent 200 km lang (nord-sør) og 50 km bred (øst-vest). Geologisk er kjernen kaledonsk grunnfjell mens dette etter permperioden er overlagt med sedimenter fra avrenning fra Baltica-kontinentet. Nederst består den av grunnfjell, deretter sandstein fra trias og jura, kalkstein fra kritt, og øverst skifer fra eocen. Den inneholder olje og gass, med blant annet fra nord Heimdalfeltet (gass), Jotunfeltet, Ringhornefeltet, Balderfeltet, Granefeltet og Sleipnerfeltet (gass).
Utsiraformasjonen består av store mengder porøs sandstein og skifer, og brukes til å lagre CO2 fra Sleipnefeltet. Utsiraformasjonen kan i framtiden komme til å tjene som reservoar for lagring av CO2 i havbunnen, under et regime med CO-fangst og deponering. Formasjonen har potensial for å romme store deler av Europas CO2-utslipp, i alt kan trolig mer enn 40 milliarder tonn CO2 lagres i formasjonen.
I 2010 ble oljefeltet Johan Sverdrup oppdaget på Utsirahøyden. Det kan være det nest største feltet på den norske kontinentalsokkelen, etter Ekofisk. Feltet har tidligere vært kalt Avaldsnesfeltet og Aldous. Produksjonen kom igang i 2019 og forventes å kunne øke oljeproduksjonen i Nordsjøen betraktelig.
Southpaw
Southpaw er et engelsk begrep som innen sport beskriver venstrehendthet, spesielt brukt innen boksing og baseball. Southpaw har flere betydninger:
Chèvre
Chèvre er fransk geitost. Chèvre betyr geit på fransk.
Osten
Chèvre er alltid lys som fargen på geitemelken. Den finnes som ferskost og som lagret, da med hvitt mugglag utenpå. Den lagrede lages med mange former: sylinder (vanligst), pyramide, tromme m.fl.
Den finnes både pasteurisert og upasteurisert. Noen oster gnis med vinstokkaske for å øke holdbarheten, men dette setter ikke smak.
Osten smaker ganske skarpt av geit. Lukten og smaken stammer blant annet fra den varierte kosten geitene får ved å gå ute hele året. Det vil derfor ikke være all geitemelk som har den skarpe smaken.
Fersk ost er kremet og bløt. Jo lenger den lagres jo hardere blir både overflaten og kjernen, og osten får en syrlig lukt og smak, med mindre preg av geit.
Chèvre tilsettes urter eller krydder i noen tilfeller.
I Frankrike finnes mange typer chèvre, deriblant Bucheron, Cabis, Crottin de Chavignol (har typegodkjenningen AOC), Pélardon, Picodon, Pouligny Saint-Pierre, Rocamadour, Sainte-Maure de Touraine, Chabichou du Poitou, Valencay og Pyramide. I Norge lages en rekke forskjellige oster av chèvretype både av Tine og små, lokale produsenter.
Bruk
Chèvre brukes sammen med andre oster som egen rett etter hovedretten, slik det er vanlig i Frankrike. Den brukes også i salater, sauser, grillet, til gratinering med mer.
Stordalstunnelen (Stordal)
Stordalstunnelen er en tunnel på fylkesvei 650 i Fjord kommune (tidligere Stordal kommune) i Møre og Romsdal. Tunnelen går under Stamneshornet mellom Dyrkorn og Seljeneset, og inngår i Stordalsvegen. Den er 3539 meter lang, og ble åpnet 27. juni 1998. Stordalstunnelen erstattet et rasfarlig veiparti inkludert et rasoverbygg og Stabbegjølet tunnel på 640 meter som ble bygget i 1979.
Chèvre
Historie
Maurerne brakte geiter til Frankrike på 700-tallet, og etterlot seg dyrene da de trakk seg tilbake til Spania. Produksjonen av ost fra geitemelk sies å ha startet i samme århundre, særlig i Loire og Poitou i den vestlige delen av landet.
Femte slaget ved Isonzo
Femte slaget ved Isonzo ble utkjempet mellom Italia og Østerrike-Ungarn mellom 9. og 15. mars 1916 på Italiafronten under første verdenskrig. Dette var det femte av tilsammen tolv slag ved Isonzo.
Den italienske øverstkommanderende Luigi Cadorna hadde benyttet vinterpausen etter det forutgående slaget til å bygge opp en ny offensiv kraft. Dette slaget kom imidlertid ikke som følge av detaljert strategisk planlegging, men ble iverksatte etter anmodning fra de allierte i desember 1915 for å få Sentralmaktenes oppmerksomhet bort fra østfronten og Verdun.
De italienske angrepene var derfor lettere enn de forutgående og medførte ikke så mange tap. Kampene ble i første rekke ført på Kras-platået, med sikte på å innta Gorizia og brohodet ved Tolmin. Kampene døde imidlertid ut etter en uke på grunn av uvær. Men særlig rundt Gorizia fortsatte spredte kamper, fram til 30. mars, uten at kampene fikk noen klar seierherre.
Etter dette slaget hadde italienerne noen ny plan for angrep, og måtte avvente eventuell forsyningsstøtte fra sine allierte. Den østerriksk-ungarske Trentino-offensiven i mai/juni hadde til hensikt å innta Venezia og slik isolere og slå ut de italienske styrkene langs Isonzo, og kampene i Italia ble for en stund flyttet til slettene ved Asiago.
Til fengslet jeg vandrer
Teksten
mens tårer på kinnene trille så må jeg forlate mitt hjem. som vil meg til fengslet bortføre snart sitter jeg ene, forlatt. jeg sukker fra morgen til kvelden: Å gid jeg i friheten var. jeg synes jeg hører dere stemme at jeg vandrer på villfaren vei. hun har fellet så mangen tåre som en moder kan felle for sin sønn. jeg kommer jo ei ut av døre jeg sitter som fuglen i bur. det er så lett for en yngling å falle thi så har i verden gått meg.
Sanni Hakala
Sanni Hakala (født 31. oktober 1997) er en finsk ishockeyspiller.
Hun representerte Finland under Vinter-OL 2018 i Pyeongchang, hvor hun tok bronse.
Antti Viitikko
Antti Viitikko (født 29. november 1976) er en finsk badmintonspiller.
Judith Zeidler
Judith Zeidler (født 11. mai 1968), tysk roer som deltok i de olympiske leker 1988 i Seoul og 1992 i Barcelona.
Antti Viitikko
Han representerte Finland under Sommer-OL 2004 i Athen, der han ble utslått i første runde i singelturneringen.
Judith Zeidler
Zeidler ble olympisk mester i roing under Sommer-OL 1988 i Seoul. Hun var med på den østtyske båten som vant konkurransen i åtter for damer foran Romania og Kina. Mannskapet på den østtyske åtteren var Annegret Strauch, Judith Zeidler, Kathrin Haacker, Ute Wild, Anja Kluge, Beatrix Schröer, Ramona Balthasar, Ute Stange og styrmann Daniela Neunast.
Woon Khe Wei
Woon Khe Wei (født 19. mars 1989) er en malaysisk badmintonspiller som konkurrerer mest i dobbel. Hun har ingen større internasjonale titler, men tok blant annet to gull under Samveldelekene 2014, samt sølv under det asiatiske mesterskapet i 2010.
Die Welt am Montag
Die Welt am Montag – Unabhängige Zeitung für Politik und Kultur (Verden på mandag - en uavhengig avis for politikk og kultur) var en ukeavis som utkom i Berlin fra 1895 til 1933. Hellmut von Gerlach var avisens redaktør det meste av avisens levetid. Avisens nedslagsfelt var lesere i spekteret fra venstreorienterte borgerlige kretser til de sosialistiske deler av arbeiderklassen orientert mot Reichsbanner Schwarz-Rot-Gold.
Chuhei Nambu
Chūhei Nambu (født 27. mai 1904, død 23. juli 1997) var en japansk friidrettsutøver. Han er den eneste som har innehatt verdensrekorder i både lengdehopp og tresteg.
Nambu var medlem av det japanske laget under OL 1928 i Amsterdam, der han deltok i tre øvelser. Hans beste resultat kom i tresteg, der han ble nummer 4, mens landsmannen Mikio Oda vant gull. Han kom på 9.-plass i lengde, og deltok på det japanske laget som ble slått ut i innledningsheatene på 4 x 100 m stafett.
Nambus virkelige gjennombrudd kom i 1931. Etter at han hadde forbedret den japanske rekorden noen ganger, satte han ny verdensrekord med 7,98. Jesse Owens forbedret rekorden mindre enn fire år etterpå, men hoppet var asiatisk rekord helt til den ble slått av Hiroomi Yamada i 1970.
Året etter, under OL 1932 i Los Angeles, var han blant gullfavorittene i både lengde og tresteg. I lengde måtte han nøye seg med bronsemedalje, men revansjerte seg i trestegfinalen. Vinnerspranget på 15,72 m var ny verdensrekord. Dette innebar at Nambu ble den første som hadde innehatt verdensrekordene i både lengde og tresteg. Begge verdensrekordene stod til 1935, da de ble slått av Jesse Owens (lengde) og Jack Metcalfe (tresteg).
Krasnozavodsk
Krasnozavodsk (russisk: Краснозаво́дск, direkte oversatt: «rød fabrikk») er en by i Moskva oblast i Russland. Den ligger ved elva Kunja (en sideelv til Dubna), rundt 90 km nordøst for Moskva og 15 km nord for Sergijev Posad. Innbyggertall: 13 500 (2005 est.), 13 549 (folketelling 2002), 29 786 (folketelling 1989).
Krasnozavodsk ble grunnlagt i 1915 som en bosetning ved en mekanisk fabrikk. I 1940 ble bosetningen omgjort til byen Krasnozavodsk. I 2000 ble byen Peresvet skilt ut fra Krasnozavodsk.
Rednex
Rednex er en svensk musikkgruppe som spiller bluegrass/countryinspirert eurodance. De har hatt flere hits, som f.eks. megahiten Cotton Eye Joe, utgitt i 1994. Navnet Rednex er et ordspill på flertallsformen av det amerikanske «redneck» fra sørstatene i USA.
Lester
Lester er et norsk soulband startet i 2003. Fra starten brukte de navnet Southpaw, men endret det til Lester i mars 2008. Bandets medlemmer har blant annet erfaring fra band og artister som Bigbang, The National Bank, Marit Larsen og Salvatore. Bandet ga ut sitt første album, This Village i april 2008 på Deaf Ear Records. For albumet ble de nominert til Spellemannprisen 2008 i klassen popgruppe.
Bjørg Cyvin
Bjørg Nygaard Cyvin (født 1932 i Ålesund) er en prisbelønt norsk kjemiker.
Bjørg Nygaard tok diplomeksamen som sivilingeniør i 1956 ved Institutt for industriell kjemi ved Norges Tekniske Høyskole (NTH) i Trondheim.
Året etter ble hun ansatt som forsker ved Institutt for industriell kjemi. Der samarbeidet hun med blant andre instituttets grunnlegger og leder, Olav Notevarp, om forskning på sammenhengen mellom fettsyrer i kostholdet og forekomster av åreforkalkning og hjerte- og karsykdommer. De fastslo blant annet betydningen av et kosthold rikt på flerumettet fett.
I 1958 eller 1959 giftet hun seg med kjemikeren Sven Josef Cyvin (1931–2013), og tok hans etternavn. Ekteparet var også forskerkolleger, og mottok blant annet Fridtjof Nansens belønning for fremragende forskning for sin innsats innen fysikalsk kjemi.
Svømming under samveldelekene 1998
Svømming under de britiske samveldeleker 1998. Svømming var en av flere sporter under de sekstende samveldelekene som ble arrangert i Kuala Lumpur i Malaysia i perioden 11. til 21. september 1998. Det var sekstende gangen som svømming var med på programmet i Samveldelekene. I lekene i 1998 ble det konkurrert i trettito øvelser i svømming, seksten for menn og seksten for kvinner. Australia ble beste nasjon med 23 gullmedaljer foran England med fem.
Tongcheng (Anqing)
Tongcheng (kinesisk: 桐城; pinyin: Tóngchéng) er et byfylke i byprefekturet Anqing i provinsen Anhui i Folkerepublikken Kina.
Administrative enheter
Storkommuner:
Kommuner:
Hanno den store
Hanno den store var en rik kartagensk hærfører, politiker og jordeier i det 3. århundre f.Kr.
Hannos velstand var basert på landområder han eide i Nord-Afrika, og under den første punerkrigen ledet han fraksjonen i Karthago som var i mot å fortsette krigen mot Roma. Han foretrakk å fortsette å erobre territorium i Afrika fremfor å føre en sjøkrig mot Roma som ikke ville gi ham noen fordeler. I disse forsøkene møtte han motstand i den karthagenske generalen Hamilcar Barca. Hanno demobiliserte den karthagenske marinen i 244 f.Kr. og gav romerne tid til å gjenoppbygge sin marine og til slutt beseire Karthago i 241 f.Kr.
Etter krigen nektet Hanno å betale leiesoldatene som hadde blitt lovet penger og belønninger av Hamilcar. Leiesoldatene gjorde opprør og Hanno tok kontroll over den karthagenske arméen i et forsøk på å beseire dem. Hans forsøk slo feil og han gav kontrollen over hæren tilbake til Hamilcar. Til slutt samarbeidet de om å slå ned opprøret i 238 f.Kr.
Hans kallenavn «den store» fikk han antagelig for sine erobringer blant Karthagos afrikanske fiender, og han fortsatte å være motstander av krig med Roma, som nødvendigvis måtte inkludere marinemanøvrer. Under den andre punerkrigen ledet han den proromerske fraksjonen i Karthago og forhindret at det ble sendt forsyninger til Hamilcars sønn, Hannibal, etter hans seier i slaget ved Cannae. Etter Karthagos nederlag i slaget ved Zama i 202 f.Kr. var han blant ambassadørene som ble sendt for å fremforhandle en fredsavtale med romerne.
Heather Olver
Heather Olver (født 15. mars 1986) er en britisk badmintonspiller som konkurrerer mest i dobbel. Hun har ingen større internasjonale titler, men har blant annet sølv fra Samveldelekene 2014.
Francisco F. Feliciano
Francisco F. Feliciano (født 19. februar 1941 i Morong i provinsen Rizal på Filippinene, død 19. september 2014 i Manila) var en filippinsk komponist og dirigent. Han var en av Asias viktigste komponister innen liturgisk musikk, og ble regnet som en av Filippinenes ledende komponister. I 2014 ble han tildelt ordenen Pambansang Alagad ng Sining ng Pilipinas («Filippinsk nasjonalkunstner»), landets høyeste utmerkelse for en kunstner.
Utdannelse
Francisco Feliciano hadde grunnutdannelsen sin innen komposisjon fra Hochschule der Künst i Berlin, mastergrad i komposisjon fra University of the Philippines og master- og doktorgrad i musikk fra Yale School of Music.
Hans lærere i direksjon var Arthur Weisberg og Martin Behrmann, og hans lærere i komposisjon var Jacob Druckman, Isang Yun, H.W. Zimmerman og Krzysztof Penderecki.
Arbeid
Feliciano skrev moderne og avant garde-musikk. Han var knyttet til Asian Institute for Liturgy Music. Han skrev over tretti store verker innen kammermusikk, kormusikk, ballettmusikk, orkesterverker og flere hundre sanger til gudstjenestebruk.
Blant hans mest kjente verker er:
Han er blant annet representert med en salme (tekst og musikk etter filiipinsk folketone) i Norsk salmebok 2013 salmenr. 620. Under NRKs sommermaraton ble salmen fremført av Frænakoret og Canite.
Feliciano har også dirigert Philippine Philharmonic Orchestra og var grunnlegger og president i en organisasjon som ville fremme asiatisk liturgisk musikk.
Neolucanus ingae
Neolucanus ingae er en bille som hører til familien hjortebiller (Lucanidae) i gruppen skarabider (Scarabaeoidea).
Utseende
En middelsstor (ca. 30-33 millimeter), avlang, blank, svart hjortebille. Hannens kjever er omtrent så lange som hodet, knivformede med tenner langs innerkanten. Pronotum er avrundet, stort og bredt, noe innsnevret bakerst. Dekkvingene er noe hvelvede, litt innsunkne på sidene foran. Beina er svarte. Hunnen ligner hannen bortsett fra at kjevene ikke er like forstørrede, kroppsformen er litt bredere.
Utbredelse
Arten er utbredt i Vietnam.
Elbuntu
Elbuntu, tidligere kjent som Ebuntu, var en Live-CD Linux-distribusjon som er basert på Ubuntu. Det benytter Enlightenment som skrivebordsmiljø i stedet for Ubuntus brukergrensesnitt Unity.
Det innbefattet programmer som Openoffice.org, Evolution, Abiword, Gnumeric og Sylpheed Claws.
Elbuntu er ikke blitt oppdatert siden november 2008.
Europavei 011
Europavei 011 går mellom Kokpek i Kasakhstan og Tyup i Kirgisistan. Veiens lengde er rundt 200 km.
Deng Zhongxia
Deng Zhongxia (kinesisk: 邓中夏, pinyin: Dèng Zhōngxià, født 5. oktober 1894 i Yizhang i provinsen Hunan i Kina, henrettet 21. september 1933 i Nanjing), var en sentral kommunistisk politiker og arbeiderleder i Kina.
Han kom fra en intellektuell bakgrunn, og ble politisk engasjert under Fjerde mai-bevegelsen i 1919. Han studerte filosofi ved Pekinguniversitetet, og var i 1920 med på å starte en kommunistisk studiecelle der som valgte Li Dazhao som sin partisekretær.
Deng ble en sentral politisk forfatter og redaktør og innflytelsesrik marxistisk leder og arbeiderorganisator.
I 1921 var Deng med på kommunistenes partikongress i og nær Shanghai som formelt stiftet Det kinesiske kommunistiske parti; sammen med Li Dazhao, Chen Duxiu, Chen Gongbo, Tan Pingshan, Zhang Guotao, He Mengxiong og Lou Zhanglong var han en av nøkkelpersonene ved dette møtet.
Deng ble ansatt i en administrativ lederstilling ved Shanghaiuniversitetet i 1923, etter anbefaling av Li Dazhao, og klarte i denne stillingen å då ansatt en rekke kommunister, blant annet Cai Hesen, Qu Qiubai og Li Da, i undervisningsstillinger der.
Fra 1922 til 1925 var han formann for det som skulle bli Den allkinesiske fagforeningsføderasjon.
I 1930 sluttet han seg til de kommunistiske væpnede styrker igjen, i deres baseområder i Hunan og det vestlige Hubei, som politisk kommisar for den 2. røde armé sammen med He Long og Zhou Yiqun. I 1932 vendte han i skjul tilbake til Shanghai for å virke i undergrunnskampen mot Kuomintang der. Han ble imidlertid identifisert og sporet, og i mai 1933 ble han arrestert under en antikommunistisk razzia i Den franske konsesjon i Shanghai. Etter noen måneder utlevert til Chiang Kai-sheks styrker, som forsøktte å lokke ham til å skifte side og lovde ham en høy stilling i Kuopmintang. Han nektet, og han ble da torturert så henrettet i all hemmelighet i utkanten av Nanjing den 21. september.
Rick Savage
I november 1977 skiftet bandet navn til Deaf Leopard, et navn Joe Elliott hadde funnet på. Trommeslager Tony Kenning foreslo en modifisering: Def Leppard, fordi det da minnet litt om Led Zeppelin. Etter at to bassister sluttet i rask rekkefølge, fant Savage ut at han kunne prøve seg på bass selv.
I 1994 fikk Savage Bells parese – en lammelse i ansiktet. Han ble raskt friskmeldt, men mener selv at han merker deler av dette når han blir sliten.
Mayantoc
Mayantoc (Bayan ng Mayantoc) er en kommune på Filippinene. Kommunen ligger på øya Luzon, og tilhører provinsen Tarlac. Folkemengden var på 32,232 innbyggere ved folketellingen i 2015.
Barangayer
Mayantoc inndeles i 24 barangayer.
Vår (navn)
Vår er et skandinavisk kvinnenavn, som er mest brukt i Norge. Vár er en færøysk og islandsk form av navnet, og er mye brukt på Færøyene.
Etymologi
Vår har opprinnelse i det norrøne navnet Vár, dannet av vár, som kan bety «vår», «kvinne» eller «sannhet».
Utbredelse
Navnet er i dag mest brukt på Færøyene, i formen Vár, og er svært populært på navn på jentebarn. Det var det mest brukte navnet på jentebarn født på Færøyene i 2002.
Kjente personer med navnet
Personene i listen er ordnet kronologisk etter fødselsår.
Erling Moe
Erling Moe er navnet til flere personer:
Mari Ulset
Mari Ulset (født 1980) er en norsk forfatter fra Straumsnes på Nordmøre. Ulset er bosatt i Bergen, og har jobbet som gartner.
Ulset debuterte med romanen Biltur i 2011. Fanzinen Ikke til hjemlån, utgitt sammen med Agnes Ravatn, Kjersti Rorgemoen og søsteren Anja Ulset, kom i bokform i 2008.
Sofia Linde
Sofia Linde (født 12. januar 1995 i Täby) er en svensk friidrettsutøver som konkurrerer i mangekamp. På nasjonalt nivå har hun tre SM-gull i femkamp innendørs, fra 2013 til 2015.
Fallhøyde
De kraftverkene med høyest fallhøyde vi finner i Norge, har en fallhøyde på mer enn 1000 meter.
Mari Ulset
Ulset har vært elev ved Skrivekunstakademiet i Hordaland (2004-2005) og Forfatterstudiet i Bø (2005-2006).
Sofia Linde
Sesongen 2012
Linde kom på sjetteplass på 60 meter hekk under det svenske mesterskapet i mesterskapet innendørs. Hun vant 60 meter hekk under det svenske U18-mesterskapet i friidrett innendørs, og hun vant femkamp under det svenske U18-mesterskapet i mangekamp innendørs 2012 med 4.293 poeng. Ved det svenske mesterskapet i friidrett 2012 fikk hun bronse på både 100 meter hekk og 4 x 100 meter stafett. Linde deltok i junior-VM i friidrett 2012, der hun kom på 4.-plass med ny personlig rekord på 5.872 poeng. Her fikk hun tredje beste resultat i både kulestøt og lengde. I det svenske U18-mesterskapet i friidrett utendørs vant hun 60 meter hekk og 300 meter hekk, og hun kom på andreplass i lengdehopp, kulestøt og høydehopp. Hun deltok i svensk mesterskap i friidrett 2012, og fikk der bronse på 100 meter hekk.
Sesongen 2013
I 2013 vant hun femkamp under det svenske mesterskapet i mangekamp innendørs, med 4.335 poeng. I det svenske innendørsmesterskapet i friidrett kom hun på andreplass på 60 meter hekk, og hun fikk bronse på 4 x 200 meter hekk. Hun ble tatt ut til å delta i EM i friidrett innendørs 2013, og kom der på femteplass i femkamp. Hun satte der ny personlig rekord i alle øvelser, og også sammenlagt, med 4.531 poeng. Hun kom på 12.-plass i Hypo-Meeting. I juni deltok hun i Lag-EM i mangekamp, der Sverige deltok i 1. divisjon, og kom der på niendeplass. Under junior-EM i friidrett 2013 i Reiti kom hun på andreplass sjukamp, bak Nafissatou Thiam. Hun ble der den fjerde svenske utøveren som greide over 6000 poeng. Hun deltok i VM i friidrett 2013, og kom der på 25.-plass i sjukamp, og under SM i friidrett 2013 fikk hun sølv på 100 meter hekk.
Sesongen 2014
I februar vant hun femkamp under det svenske juniormesterskapet i mangekamp innendørs. Hun forsvarte SM-gullet sitt i femkamp ved det svenske mesterskapet i mangekamp innendørs i 2014, og hun fikk bronse i høydehopp under SM innendørs.